text: [{"text_idx": "#000000", "text": "U\u0301r myndasavninum \u2013 75 a\u0301ra gomul forvitnislig hondbo\u0301ltsmynd"}, {"text_idx": "#000002", "text": "A\u0301 Facebook si\u0301ggjast nakrar o\u0301metaliga go\u0301\u00f0ar og forvitnisligar eldri hondbo\u0301ltsmyndir u\u0301r Sandava\u0301gi. Hetta eru myndir u\u0301r myndasavni hja\u0301 Johnfinni og Ragnhild a\u0301 Plo\u0301gv. Eg kendi tv\u00e6r neistakvinnur a\u0301 eini myndini og fo\u0301r at kanna ma\u0301li\u00f0 n\u00e6rri, ti\u0301 neistakvinnan Elsa Horn, sum var seytjan a\u0301r, ta\u0301 myndin var tikin, er a\u0301 myndini, og hana samskifti eg av og a\u0301 vi\u00f0 um hondbo\u0301lt. Myndin er tikin i\u0301 1944 a\u0301 Valloyrini i\u0301 Sandava\u0301gi, og li\u00f0ini eru S\u00f8ljan og Neistin. Eg havi spurt Elsu, hvat hon minnist til myndina omanfyri."}, {"text_idx": "#000003", "text": "Elsa Horn er 87 a\u0301ra gomul, og hon fylgir v\u00e6l vi\u00f0 i\u0301 hondbo\u0301lti. (Mynd Vagnur)"}, {"text_idx": "#000007", "text": "\u2013 Men eg minnist serliga, at i\u0301 Sandava\u0301gi var ein \u201ccafe\u201d, sum vit plagdu at vitja. Hetta da\u0301mdi okkum sera v\u00e6l, ti\u0301 har var so hugnaligt. Annars var lagi\u00f0 betri, ta\u0301 vit fo\u0301ru aftur til Havnar, og i\u0301 lastini a\u0301 Ro\u0301ki dansa\u00f0u vit f\u00f8royskan dans. Go\u0301\u00f0 hondbo\u0301ltsminnir u\u0301r Sandava\u0301gi, sigur Elsa. A\u0301 myndini ovast standa neistakvinnur, me\u00f0an hondbo\u0301ltskvinnurnar hu\u0301ka. Tvey neistaandlit kenni eg, og ta\u00f0 er Elisabeth Mikkelsen, sa\u0301la, sum eg mest minnist sum fimleikavenjara i\u0301 Havnar Fimleikafelag, og si\u0301\u00f0ani Elsu Horn. Elisabeth er nummar tvey fra\u0301 vinstru og Elsa nummar try\u0301. Men eg kennist eisini vi\u00f0 neistakvinnuna nummar fy\u0301ra fra\u0301 vinstru, ti\u0301 hon li\u0301kist manni, eg kendi, og eg spyrji Elsu um sp\u00e6laran."}, {"text_idx": "#000009", "text": "\u2013 Hatta er Gunnv\u00f8r Debes systir Niels Debes Yviri vi\u00f0 Strond, sum vit kendu fra\u0301 by\u0301ra\u0301\u00f0num i\u0301 Havn. Gunnv\u00f8r var h\u00f8g kvinna, men hon fekk a\u0301 ungum a\u0301rum krabbamein og doy\u00f0i av sju\u0301kuni. Annars eru fleiri av neistakvinnunum kvinnur, sum komu til Havnar at t\u00e6na. Stuttligi at si\u0301ggja aftur myndina u\u0301r Sandava\u0301gi, sigur Elsa, sum nu\u0301 er 87 a\u0301ra gomul og framvegis fylgir v\u00e6l vi\u00f0 i\u0301 hondbo\u0301lti. Tu\u0301 merkir ty\u0301\u00f0uliga a\u0301 Elsu, hvussu no\u0301gv hondbo\u0301lturin hevur fylgt henni alt li\u0301vi\u00f0, ti\u0301 umframt, at hon sp\u00e6ldi sja\u0301lv, so sp\u00e6la og sp\u00e6ldu eisini b\u00e6\u00f0i b\u00f8rn og ommub\u00f8rn hondbo\u0301lt."}, {"text_idx": "#000010", "text": "Eg kann leggja afturat, at l\u00e6tt er ikki alti\u0301\u00f0 at finna u\u0301t av eftirn\u00f8vninum, ti\u0301 ungu kvinnurnar eru giftar og hava fingi\u00f0 ny\u0301ggj eftirn\u00f8vn, so talan kann vera um gentueftirn\u00f8vnini hja\u0301 summum kvinnum. (Vagnur)"}]